Don McLean

Donald McLean III, kjent som Don McLean, (født 2. oktober 1945 i New Rochelle, New York) er en amerikansk musiker, sanger og låtskriver, mest kjent for sin sang «American Pie». Andre single som Don McLean har spilt inn er «Vincent» (om Vincent van Gogh), «"Dreidel» og «Wonderful Baby», samt coverversjoner av Roy Orbisons sang, «Crying» og The Skyliners «Since I Don't Have You».

McLean's farfar og far, begge het også Donald McLean, hadde skotsk opprinnelse. McLean's mor, Elizabeth Bucci, var italiensk og kom fra Abruzzo i Italia. Don McLean hadde også familie i Los Angeles og Boston.

Don McLeans tidligste musikalske inspirasjoner kom fra Frank Sinatra og Buddy Holly. Som tenåring ble McLean interessert i folk music, og spesielt i The Weavers' 1955 innspilling av The Weavers at Carnegie Hall fra 1955. Da han var 16, kjøpte han sin første gitar og begynte å søke kontakt med musikkindustrien. Han ble venn med folkemusikerne Erik Darling og Fred Hellerman i The Weavers. McLean oppsøkte Hellerman og ble god venn med han. Og de spilte endel sammen hjemme hos Hellerman og han lærte en masse der.

Innspillingskarriere 
Don McLean ble inspirert av Frank Sinatra og senere Buddy Holly. Han ble også inspirert av folkemusikk, særlig The Weavers utgivelse The Weavers at Carnegie Hall fra 1955. Da han var 16 år kjøpte han seg en gitar og fosøkte å få kontakter innen musikkmiljøet. Han ble venner med Erik Darling og Fred Hellerman fra The Weavers. McLean ble kjent med folkemusikkagenten Harold Leventhal i noen måneder før han slo seg sammen med sin egen manager, Herb Gart, som var hans manager i 18 år.

Don McLean fikk sitt gjennombrudd i 1970 med albumet Tapestry. I 1972 hadde han stor suksess med albumet American Pie. Sangen «American Pie» på dette albumet er delvis inspirert av Buddy Holly, Ritchie Valens og J.P. Richardson ("The Big Bopper") som alle døde i en flystyrt i 1959. «American Pie» ble dette årets mest spilte låt på amerikansk radio sammen med sangen «Vincent» som er McLeans hyllest til den nederlandske kunstmaleren Vincent van Gogh. Denne sangen er også kjent for innledningsordene "Starry Starry Night".  I 2000 utga Madonna en coverversjon av sangen «American Pie», og hun oppnådde også stor suksess med den. McLeans låt «And I Love You So» er også blitt innspilt av Elvis Presley, Perry Como, Helen Reddy, Glen Campbell med flere. Han spilte også inn Roy Orbison's «Crying» og The Skyliners' «Since I Don't Have You», som også ble populære.

Andre sanger
 «And I Love You So» ble spilt inn til McLean's første album, Tapestry, som ble utgitt 1970. Sangen ble senere spilt inn bl.a. av Elvis Presley, Helen Reddy, Shirley Bassey, Glen Campbell, Engelbert Humperdinck, Howard Keel, Claude François, og Perry Como. Låten ble spilt under bryllupsseremonien til Prince Harry og Meghan Markle i 2018.

 «Castles in the Air» ble spilt inn to ganger. Hans andre innspilling fra 1981 ble en hit, nummer 36 på Billboard Hot 100 i 1981.

 «Wonderful Baby», en hyllest til Fred Astaire, som Fred Astaire også spilte inn selv. Låten klatret til nummer 1 på Billboard Easy Listening.

 I 1981 hadde McLean en internasjonal nummer 1 hit med en versjon av Roy Orbisons klassiker «Crying». Etter at sangen ble en stor suksess i Europa, ble den også utgitt i USA.

I 2004 ble McLean innlemmet i Songwriters Hall of Fame.

Privatliv 
McLean vokste opp i familie med en katolsk mor, Elizabeth McLean; og en far, Donald McLean, som var protestant. Hans far døde da Don McLean var 15 år.

Don McLean har vært gift to ganger, begge ekteskapene endte i skilsmisse. Hans første kone var Carol Sauvion, fra Philadelphia, som vant en Emmy og en Peabody Award for hennes deltagelse i TV-serieen "Craft in America". De var gift fra 1969 til 1976 og hadde ingen barn.

Hanss andre ekteskap var med Patrisha Shnier McLean, fra Montreal, Canada. Ekteskapet varte fra 1987 til 2016. De har to barn, Jackie og Wyatt, og to barnebarn, Rosa og Mya. Ekteskapet endte da McLean ble arrestert og anklaget for ekteskapelig vold fra en hendelse i deres hjem i Camden, Maine. Ingen andre detaljer fra hendelsen ble rapportert. McLean ble anmeldt for 6 hendelser, og sa seg skyldig i 4 av dem. Vold i hjemmet ble forkastet. Så for de tre siste anklagene betalte han en bot på 3.000 dollar.

McLean har bekreftet at han er i et forhold med modellen Paris Dylan, som er 45 år yngre enn ham.

McLean er en ambassadør for "Teen Cancer America" og ved en Backyard Concert i 2018 til inntekt for "The Teen Cancer America" og "UCLA Health". Under showet sang McLean "Vincent" i en duett med Ed Sheeran.

Diskografi

Studioalbum 
 1970: Tapestry
 1971: American Pie 
 1972: Don McLean  
 1973: Playin' Favourites 
 1974: Homeless Brother 
 1977: Prime Time 
 1978: Chain Lightning 
 1981: Believers 
 1986: For The Memories 1 
 1987: For The Memories 2 
 1987: Love Tracks 
 1991: Headroom 
 1991: Christmas 
 1995: The River Of Love 
 1991: Christmas 
 1995: The River of Love
 1997: Christmas Dreams
 2001: Sings Marty Robbins 
 2003: You've Got to Share: Songs for Children 
 2003: The Western Album 
 2005: Rearview Mirror: An American Musical Journey (CD og DVD)
 2009: Addicted To Black (CD, McLeans første album med egne låter siden 1995)
 2018: Botanical Gardens 
 2020: Still Playin' Favorites 
 2022: American Boys

Livealbum 
 1976: Solo (2-LP)
 1982: Dominion (2-LP)
 2000: Starry, Starry Night (2-CD)
 2014: Don McLean: Live in Manchester (2-CD)

Samlingsalbum 
 1980: The Very Best of Don McLean
 1987: For the Memories
 1987: Don McLean's Greatest Hits· Then & Now
 1991: The Best of Don McLean
 1992: Favorites and Rarities
 2000: American Pie - The Greatest Hits
 2002: Classic Collection
 2003: Legendary Songs of Don McLean
 2004: Christmastime!
 2007: The Legendary Don McLean
 2008: American Pie & Other Hits
 2012: American Troubadour

Singler (utvalg) 
Singler på Billboard Hot 100
 1971: «American Pie» (#1)
 1972: «Vincent» (#12)
 1973: «Dreidel» (#21)
 1973: «If We Try» (#58)
 1975: «Wonderful Baby» (#93)
 1980: «Crying» (Roy Orbison sang) (#5)
 1981: «Since I Don't Have You» (#23)
 1981: «It's Just the Sun» (#83)
 1981: «Castles in the Air» (#36)

I 1994 kom en live-versjon av låten «Vincent» ut på albumet Grammy's Greatest Moments Volume III.

Referanser

Eksterne lenker 
 
 
 
 

Musikere fra USA
Personer fra New Rochelle